Марио Кроненберг
Незаздравяваща рана

chitanka.info

Сърцето ми се сгърчи почерняло

дълго крещя наранена душата

Кръвта ми изтече от моето тяло

Изпи я отново този вампир — самотата…

Когато спрат да те обичат е ужасно —

чувстваш се излишен, непотребен

Ден и нощ се молиш ти безгласно,

но не чува тази, от която си обсебен…

Моя любов,

защо си толкова жестока?

Защо ме караш мига да проклинам,

когато ме погледна феята зеленоока…

Защо ми писа „Когато чуя гласа ти,

искам да те побъркам от любов!“

А когато те молех за малка част от деня ти,

остана ти глуха за немия ми зов…

Ти ме прегази — от теб ми остана

в устата отровно горчив аромат

Нанесе ми незаздравяваща рана

и продължи си спокойно, без да поглеждаш назад…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.